### 10.    Orientering om gennemført vandløbsvedligeholdelse i 2020

**Åbent**

Sagsnr.: 326-2020-69180       J.nr.: 06.02.11           Dokumentnr.:
326-2020-353068

**Sagstype**

Orientering.

**Resume og sagens baggrund**

Administrationen orienterer om vandløbsvedligeholdelsen i
2020, vandsynene og vandsynsgruppemøderne og enkelte justeringer i praksis for
vedligeholdelsesarbejdet.

**Indstillinger**

Chefen for Plan, Byg og Miljø indstiller, at orienteringen
tages til efterretning.

**Behandling**

Teknik- og Miljøudvalget.

**Sagsfremstilling**

Hvert år udfører kommunen vedligeholdelse af de ca. 200 km
offentlige vandløb. Det praktiske arbejde er udliciteret til private firmaer,
men der føres løbende tilsyn med arbejdet og efter sæsonen bliver der holdt
vandsyn med deltagelse at interessenter fra bl.a. vandløbslav, DN og
sportsfiskerne og entreprenøren i det pågældende område.

Birgitte Mogensen i 2020 blev afsluttet ultimo
november ved at der blev ført tilsyn og afholdt vandsyn. Ved
vandsynsgruppemøderne drøftes og evalueres arbejdets gennemførelse. I den
forbindelse har administrationen tilpasset driften på enkelte områder:

·
Ændret fremadrettet praksis ved håndtering af væltede træer der
blokerer for vandløbsvedligeholdelsen

·
Præcisering af praksis ved behandling af sager om udlægning af
groft materiale i vandløb, som er for dybe eller for brede i forhold til
vandløbsregulativet.

Væltede træer

Administrationen er blevet opmærksom på, at den nuværende
praksis for fjernelse af væltede træer i forbindelse med
vandløbsvedligeholdelsen strider mod vejledning fra Naturstyrelsen. Jf.
Naturstyrelsens notat er det lodsejers forpligtigelse at sørge for, at væltede
træer over vandløb bliver fjernet, hvis de ligger i vejen for
vedligeholdelsesarbejdet:

”*Oprydningen efter et væltet træ betragtes ikke som
almindelig vedligeholdelse. Foreligger der ikke nogen aftale er det derfor ikke
vandløbsmyndigheden, som skal afholde udgifterne i forbindelse med oprydningen.
Det er træets ejer som skal rydde op. Det gælder uanset, om træet er væltet ved
et privat vandløb eller ved et offentligt. Hvis vedkommende nægter, kan
vandløbsmyndigheden give påbud om at fjerne træet*”.

I situationer hvor kommunen er bekendt med væltede træer i
forbindelse med planlægningen af vedligeholdelsesarbejdet, vil fjernelsen af
væltede træer ske ved forudgående koordinering med lodsejer.

Orientering om denne ændrede praksis vil ske ved udsendelse
af skrivelse til medlemmer af vandsynsgruppen, på kommunens hjemmeside samt
eventuelt ved pressemeddelelse til Landbrug Øst, [adresse]

Den ændrede praksis er i overensstemmelse med praksis i
andre kommuner.

Udlægning af materiale i vandløbene

Vandløb skal dels sikre afledning af vand, men en række af
kommunens vandløb har også potentiale til at sikre mere end kun
afvandingsinteresser og er også levested for fisk, smådyr og planter året
rundt.

Kalundborg Kommune modtager hvert år ansøgninger om mindre,
naturforbedrende vandløbsprojekter, hvor der søges om tilladelse til udlægning
af groft materiale i vandløb som er for dybe eller for brede i forhold til
vandløbsregulativet.

Herunder følger en præcisering af sagsbehandlingen:

·
Denne sagstype vil altid blive udført på baggrund af
sagsbehandling og efterfølgende vandløbstilladelse. Dette sikrer ansøger,
interessenter og berørte lodsejere en adgang til at påklage projektet

·
Det sikres at den regulativbestemte bundkote og vandløbsprofil
overholdes

·
Der tillades som udgangspunkt kun udlægning af groft materiale
under og uden for regulativ

·
Sager behandles særskilt og vil altid forudsætte en konkret
vurdering af vandløbshældning, miljømålsætning, lodsejerinteresser, m.v.

·
På nuværende tidspunkt er det ikke en typer sager som Kalundborg
Kommune opstarter på eget initiativ

Det er kommunens pligt at sikre at regulativet er overholdt,
omvendt er det også kommunens pligt, at initiativer fra bl.a. vandplanerne
bliver opfyldt, og der ligger en EU-forpligtelse til at opnå og sikre en bedre
økologisk tilstand end den nuværende i mange af vandløbene. Derfor anbefales
det, at de steder hvor det er forsvarligt at lave forbedringer, og hvor dette
ikke påvirker afstrømningen, gives der tilladelse til at gennemføre forskellige
tiltag som f.eks. udlægning af groft materiale.

**Økonomiske konsekvenser**

Der er ingen økonomiske
konsekvenser.